ai4bharat/Pralekha huggingface dataset:
शिक्षण मंत्रालय
कोविड-19 च्या पार्श्वभूमीवर विद्यार्थ्यांच्या मानसिक आणि शारीरिक तंदुरूस्तीसाठी मनुष्यबळ विकास मंत्रालय, विद्यापीठ अनुदान आयोगाकडून सूचनापत्र जारी
नवी दिल्ली, 6 एप्रिल 2020
संपूर्ण देशभरामध्ये कोविड-19 महामारीचा उद्रेक झाल्याच्या पार्श्वभूमीवर केंद्रीय मनुष्यबळ विकास मंत्री रमेश पोखरियाल ‘निशंक’ यांनी आपल्या मंत्रालयाअंतर्गत, येणाऱ्या सर्व स्वायत्त संस्था प्रमुखांना एक सल्ला-सूचना पत्र पाठवले आहे. यानुसार विद्यार्थ्यांच्या मानसिक आणि शारीरिक तंदुरूस्तीसाठी कोणती आवश्यक पावले सर्व संस्थांनी उचलणे गरजेचे आहे, याविषयी निर्देश दिले आहेत.
कोविड-19 संकटकाळामध्ये आणि हे संकट संपुष्टात आल्यानंतर विद्यार्थी वर्गाचे मानसिक आणि सामाजिक आरोग्य चांगले राखणे गरजेचे आहे. त्यासाठी सर्व विद्यापीठांनी आणि महाविद्यालयांनी पुढील उपाय योजना कराव्यात असे सांगण्यात आले आहे. या भयंकर महामारीनंतर विद्यार्थ्यांचे कल्याण त्यांच्या भावनिक-सामाजिक अपेक्षापूर्ती करणं गरजेचं आहे. त्यासाठी पुढील पावले उचलण्याचा सल्ला देण्यात आला आहे.
- विद्यापीठे आणि महाविद्यालयांनी विद्यार्थी वर्गाच्या मानसिक आरोग्यासाठी त्यांच्या भावनिक-सामाजिक चिंता लक्षात घेवून त्यांच्या कल्याणासाठी एक हेल्प लाइन सुरू करावी. समुपदेशक आणि इतर प्राध्यापक सदस्यांच्या मार्फत मुलांचे नियमित परीक्षण करण्यात यावे.
- परस्परांमध्ये संवाद साधून विद्यार्थ्यांना नियमित मार्गदर्शन करण्यात यावे. मुलांनी शांतचित्त आणि तणावमुक्त रहावे यासाठी विद्यापीठांनी, महाविद्यालयांनी आवाहन करावे, पत्रे लिहावीत. मुलांशी संवाद साधण्याचे कार्य दूरध्वनी, इ-मेल, डिजिटल आणि समाज माध्यमांचा वापर करण्यानेही होवू शकेल.
- विद्यार्थ्यांसाठी कोविड-19 मदत गट स्थापन करण्यात यावा. यामध्ये वसतिगृह संचालक, वरिष्ठ प्राध्यापक यांचा समावेश करून मुलांना, त्यांच्या मित्रांना जे ओळखतात, त्यांच्यामार्फत आवश्यक ती मदत देता येणे शक्य होईल.
- आरोग्य आणि कुटुंब कल्याण मंत्रालयाच्या पुढील व्हिडिओची लिंक- https://www.mohfw.gov.in/ आपल्या विद्यापीठ आणि महाविद्यालयाच्या संकेतस्थळावर ‘शेअर’ करावी. तसेच विद्यार्थी, शिक्षकवर्ग यांना ई-मेल, फेसबुक, व्हॉटसअॅप आणि व्टिटरसारख्या समाज माध्यमांच्या मदतीने सामायिक करण्यात यावी.
सध्या लॉकडाऊनच्या काळात घरामध्ये आपल्या मानसिक आरोग्याची काळजी घेण्यासाठी व्यावहारिक सल्ला घेण्यासाठी पुढील लिंकचा वापर करावा-
https://www.youtube.com/watch?v=uHB3WJsLJ8s&feature=youtu.be
कोविड-19 मध्ये मानसिक आरोग्य चांगले राखण्यासाठी पुढील लिंकचा वापर करावा-
https://www.mohfw.gov.in/pdf/MindingourmindsduringCoronaeditedat.pdf
कोविड-19 मध्ये मानसिक आरोग्य चांगले राखण्यासाठी आरोग्य तज्ञांची मदत म्हणून पुढील लिंकचा वापर करावा –
https://www.youtube.com/watch?v=iuKhtSehp24&feature=youtu.be
वर्तन आरोग्य आणि मानसिक-सामाजिक समस्या असेल तर पुढील टोल फ्री क्रमांकावर संपर्क साधावा - 0804611007
या सर्व उपाय योजनांची अंमलबजावणी योग्य पद्धतीने आणि नियमितपणे करण्यात यावी. यासंदर्भात विद्यापीठ अनुदान आयोगाच्या ‘युनिव्हर्सिटी अॅक्टिव्हिटी मॉनिटरिंग पोर्टल- ugc.ac.in/uamp वर योग्य ती कार्यवाही करण्यात येणार आहे.
B.Gokhale/S.Bedekar/P.Malandkar
(Visitor Counter : 805
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 191 कोटी 65 लाख लसींच्या मात्रा देण्यात आल्या आहेत
भारतातील उपचाराधीन रुग्णांची संख्या सध्या 15,647 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 2,549 रुग्ण बरे झाले, त्यामुळे बरे झालेल्या रुग्णांची संख्या वाढून 4,25,87,259 वर
गेल्या 24 तासात 1,829 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.49 कोटी चाचण्या करण्यात आल्या. गेल्या 24 तासात 4,34,962 चाचण्या करण्यात आल्या.
कृषी मंत्रालय
मृदा आरोग्य पत्रिकेवर आधारित एकीकृत मृदा पोषक व्यवस्थापन ही शेतकरी चळवळ करण्याचे केंद्रीय कृषिमंत्र्यांचे आवाहन
जैव आणि सेंद्रिय खतांचा वाढता वापर आणि रासायनिक खतांचे प्रमाण कमी करण्यासाठी मिशन मोड जागृती अभियान राबवा: श्री नरेंद्र सिंह तोमर
नवी दिल्ली, 6 मे 2020
एकात्मिक मातीचे पोषक व्यवस्थापन ही शेतकरी चळवळ करण्याचे आवाहन केंद्रीय कृषी व शेतकरी कल्याण मंत्री नरेंद्रसिंह तोमर यांनी केले आहे. मृदा आरोग्य पत्रिकेच्या शिफारशींच्या आधारे जैव व सेंद्रिय खतांचा वापर वाढवून रासायनिक खतांचा कमीत कमी वापर करण्यासाठी मिशन मोडवर जनजागृती मोहीम राबविण्याचे निर्देश त्यांनी आज मृदा आरोग्य कार्यक्रमाच्या प्रगतीचा आढावा घेताना दिले.
2020-21 दरम्यान देशातील सर्व जिल्ह्यांतील सुमारे 1 लाख पेक्षा जास्त गावांमधील शेतकऱ्यांसाठी जन जागरूकता उपक्रम राबविण्याचा या कार्यक्रमाचा मुख्य उद्देश आहे. शेतीविषयक शिक्षण घेतलेल्या युवकांनी, महिला बचत गटांनी तसेच शेतकरी उत्पादन संस्थांनी गाव पातळीवर माती तपासणी प्रयोगशाळेची स्थापना करावी असा सल्ला तोमर यांनी दिला. मृदा आरोग्य पत्रिका योजना ही योग्य कौशल्य विकासानंतर रोजगार निर्मिती सक्षम करण्यावर भर देईल असे त्यांनी सांगितले.
कृषी, सहकार आणि शेतकरी कल्याण विभाग,हा पंचायत राज, ग्रामीण विकास, पेयजल आणि स्वच्छता विभागांच्या सहकार्याने सुरक्षित पौष्टिक आहारासाठी भारतीय नैसर्गिक कृषी पध्दतीसह  मृदा चाचणी आधारित तर्कसंगत वापरावर सेंद्रिय शेतीस उत्तेजन देणारी एक व्यापक मोहीम राबवेल.
मृदा आरोग्य पत्रिका योजनेअंतर्गत सर्व शेतकर्यांना 2 वर्षांच्या अंतराने मृदा आरोग्य पत्रिका दिल्या जातात. 19, फेब्रुवारी 2015 रोजी राजस्थानच्या सूरतगड येथे पंतप्रधान नरेंद्र मोदी यांनी सुरू केलेली ही योजना असून या मृदा आरोग्य पत्रिका मातीचे आरोग्य आणि त्याची सुपीकता सुधारण्यासाठी वापरल्या जाणाऱ्या पोषक आहारांच्या योग्य मात्रेची शिफारस करतात तसेच त्यांच्या मातीच्या पोषक स्थितीविषयी माहिती देतात.
मातीतील रासायनिक, शारीरिक आणि जैविक आरोग्यातील बिघाड हा कृषी उत्पादकता कुंठित होण्याचे एक कारण मानले जाते.
मृदा आरोग्य पत्रिका ही सेंद्रिय खतांच्या शिफारसींसह सहा पिकांसाठी खताच्या दोन पाळ्यांची शिफारस प्रदान करते. मागणीनुसार अतिरिक्त पिकांच्या शिफारशीही शेतकऱ्यांना मिळू शकतात. मृदा आरोग्य पत्रिका पोर्टलवरून शेतकरी त्यांची स्वतःची पत्रिका मुद्रित करू शकतात. या पोर्टलमध्ये दोन्ही हंगामातील शेतकऱ्यांची माहिती असते तसेच शेतकऱ्यांच्या फायद्यासाठी पोर्टल 21 भाषांमध्ये उपलब्ध आहे.
राष्ट्रीय उत्पादकता परिषदेने  2017 साली केलेल्या अभ्यासानुसार मृदा आरोग्य पत्रिका योजनेने शाश्वत शेतीस चालना दिली आहे आणि त्यायोगे रासायनिक खतांचा वापर 8-10% च्या प्रमाणात कमी झाला आहे. याशिवाय मृदा आरोग्य पत्रिकेत उपलब्ध असलेल्या शिफारशींनुसार खत व सूक्ष्म पोषक द्रव्यांचा वापर केल्यामुळे पिकाच्या एकूण उत्पादनात एकूण 5-6% वाढ झाली आहे.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 282
संरक्षण मंत्रालय
भारतीय तटरक्षक दल आणि गुजरातच्या एटीएस अर्थात दहशतवादविरोधी पथकाने भारतीय जल हद्दीतून 200 कोटी रुपयांचे अंमली पदार्थ घेऊन जाणारी पाकिस्तानी बोट घेतली ताब्यात
नवी दिल्ली, 14 सप्टेंबर 2022
भारतीय तटरक्षक दल  आणि गुजरातच्या दहशतवादविरोधी पथकाने  संयुक्तपणे कारवाई करत सुमारे 200 कोटी रुपये किमतीचे सुमारे 40 किलोग्रॅम अंमली पदार्थ नेणारी, सहा जण असलेली एक पाकिस्तानी बोट भारतीय जलहद्दीतून ताब्यात घेतली. 13-14 सप्टेंबर 2022 च्या मध्यरात्री भारतीय तटरक्षक दलाने गुजरात एटीएसकडून मिळालेल्या माहितीच्या आधारे, आंतरराष्ट्रीय सागरी सीमा रेषा  क्षेत्राच्या जवळच्या भागात गस्त घालण्यासाठी दोन वेगवान आंतररोधी श्रेणीतील - C-408 आणि C-454 – जहाजांना तैनात केले होते. या जहाजांना आयएमबीएलच्या आत पाच नॉटिकल मैल आणि जखाऊपासून 40 नॉटिकल मैल भारतीय जलहद्दीत एक पाकिस्तानी बोट संशयास्पदरीत्या फिरताना दिसली. खवळलेल्या समुद्राचा सामना करत तटरक्षक दलाच्या जहाजांनी बोट अडवली आणि तिला ताब्यात घेतले.
पुढील संयुक्त तपासासाठी बोट जखाऊ येथे आणण्यात येत आहे. गेल्या एका वर्षात भारतीय तटरक्षक दल आणि एटीएस, गुजरात यांनी केलेली ही पाचवी संयुक्त कारवाई आहे. किनाऱ्यावरचे सुरक्षा जाळे मजबूत असून त्याच्याशी संबधित यंत्रणांमध्ये असलेल्या प्रभावी समन्वयाचे महत्त्व या कारवाईमुळे अधोरेखित होते.
S.Kulkarni /P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138
ऊर्जा मंत्रालय
'अम्फान' तुफान पश्चात ऊर्जेच्या पुनर्संचयित पायाभूत सुविधांबाबत ऊर्जामंत्र्यांनी व्हिडिओ कॉन्फरन्सिंगद्वारे घेतला आढावा
नवी दिल्ली, 25 मे 2020
पश्चिम बंगाल आणि ओडिशा येथील अम्फान चक्रीवादळानंतर ऊर्जेच्या सुधारित पायाभूत यंत्रणेतील प्रगतीचा आढावा केंद्रीय ऊर्जामंत्री आर. के. सिंग यांनी आज घेतला. यावेळी पश्चिम बंगालचे अतिरिक्त मुख्य ऊर्जा सचिव, ओडिशाचे प्रधान ऊर्जा सचिव, विविध पारेषण कंपन्यांचे  मुख्य व्यवस्थापकीय संचालक, केंद्रसरकारचे ऊर्जा सचिव, भारत सरकारचे अतिरिक्त ऊर्जा सचिव, मुख्य व्यवस्थापकीय संचालक, पॉवरग्रीड आणि इतर उच्चपदस्थ अधिकारी यांच्याशी व्हिडिओ कॉन्फरन्सिंगद्वारे संवाद साधला.
यानिमित्त बोलतांना सिंग म्हणाले, चक्रीवादळामुळे ऊर्जा यंत्रणांमधील व्यत्यय वाढला होता, मात्र यातील सुधारणेबाबतचे काम वेगाने पूर्ण केले जात आहे. ते म्हणाले, आंतरराज्य प्रसारण प्रणालीतील सुधारणा काही तासांतच करण्यात आली आणि चक्रीवादळाने बाधित असलेल्या भागात स्थानिक वीजपुरवठा पुनर्संचयित करण्यासाठी केंद्रीय ऊर्जा क्षेत्रातील सार्वजनिक क्षेत्रातील उपक्रम असलेल्या कंपन्यांनी मनुष्यबळ देखील उपलब्ध करून दिले. ओडिशामधील पुनर्संचयीकरण आज संध्याकाळपर्यंत संपलेले असेल आणि कोलकाता आणि पश्चिम बंगाल येथील काही भागातील काम प्रगतीपथावर आहे, असा विश्वास त्यांनी व्यक्त केला.
यापूर्वी उपलब्ध असलेल्या मनुष्यबळात किंवा कोणत्याही मदतीशिवाय त्यांनी अतिरिक्त मनुष्यबळ एकत्रित करावे असे निर्देश मंत्र्यांनी मंत्रालयाला दिले आहेत. एनटीपीसी आणि पॉवरग्रीडच्या माध्यमातून आणि पश्चिम बंगालच्या विद्युत विभागाला त्यांच्या सुधारणांच्या कामात मदत करण्यासाठी उपलब्ध करून द्या, असे सिंग यांनी म्हटले आहे. त्यांनी राज्य सरकार, पश्चिम बंगाल यांच्या संपर्कात रहावे जेणे करून त्यांना आवश्यक ती मदत देखील पुरविता येईल.
गेल्या मंगळवारी वीज मंत्रालयाच्या निवेदनाच्या पार्श्वभूमीवर आढावा बैठक घेण्यात आली, ज्यात उल्लेख करण्यात आला होता की चक्रीवादळ अम्फानच्या पार्श्वभूमीवर वीजपुरवठा परिस्थिती हाताळण्यासाठी पुरेशी व्यवस्था त्यांनी ठेवली आहे. जीसीआयएल आणि एनटीपीसीने भुवनेश्वर आणि कोलकाता येथे 24X7 नियंत्रण कक्ष स्थापित केला आहे. तसेच, पीजीसीआयएलने 24X7 पीजीसीआयएल मुख्यालय / मानेसर येथे एक नियंत्रण कक्ष स्थापन केला आहे. चक्रीवादळाच्या पार्श्वभूमीवर मंत्रालयाने राज्य पारेषण वाहिन्या आणि वीजेसंबंधी इतर पायाभूत सुविधांबाबत काही नुकसान झाल्यास राज्य वीज कंपन्यांना आवश्यक ते सहाय्य दिले जाईल, असे आश्वासन दिले आहे. आपत्कालीन पुनर्संचयित प्रणाली  बरोबरच  पुरेसे मनुष्यबळ यापूर्वीच महत्त्वाच्या ठिकाणी पुरविण्यात आले होते, जे कोणतेही ट्रान्समिशन टॉवर कोसळल्यास आणि वीजपुरवठा मार्गिका खंडित झाल्यास वापरण्यासाठी वितरित केली जाईल.B.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
रेल्वे मंत्रालय
रेल्वेने चालू आर्थिक वर्षात ऑक्टोबर 2022 पर्यंत मालवाहतुकीमधून मिळवला 92,345 कोटी रुपयांचा महसूल
गेल्या वर्षीच्या याच कालावधीच्या तुलनेत मालवाहतुकीच्या उत्पन्नामध्ये 17% वृद्धी
22 ऑक्टोबरपर्यंत रेल्वेने 855.63 मेट्रिक टन मालवाहतूक केली - गेल्या वर्षीच्या मालवाहतुकीच्या तुलनेत 9% ची सुधारणा
नवी दिल्ली, 1 नोव्हेंबर 2022
भारतीय रेल्वेच्या चालू आर्थिक वर्ष 2022-23 च्या पहिल्या सात महिन्यांमधल्या मालवाहतुकीने गेल्या वर्षीच्या याच कालावधीतील मालवाहतूक आणि त्याद्वारे मिळवलेल्या उत्पन्नाचा टप्पा मिशन मोडमध्ये पार केला आहे.
एप्रिल ते ऑक्टोबर 22 या काळात एकत्रित आधारावर, गेल्या वर्षीच्या 786.2 मेट्रिक टन मालवाहतुकीच्या तुलनेत 855.63 मेट्रिक टन मालवाहतूक झाली असून, गेल्या वर्षीच्या मालवाहतुकीच्या तुलनेत सुमारे 9% ची सुधारणा नोंदवण्यात आली. गेल्या वर्षीच्या 78,921 कोटी रुपयांच्या तुलनेत, चालू आर्थिक वर्षात रेल्वेने 92,345 कोटी रुपयांची कमाई केली असून यामध्ये 17% टक्के सुधारणा झाली आहे.
ऑक्टोबर 2021 मधील 117.34 मेट्रिक टन माल वाहतुकीच्या तुलनेत ऑक्टोबर 2022 मध्ये, 118.94 मेट्रिक टन इतकी माल वाहतूक झाली असून यामध्ये गेल्या वर्षीच्या तुलनेत 1.4% सुधारणा झाली आहे. ऑक्टोबर 2021 मधील 12,313 कोटी रुपये मालवाहतूक महसुलाच्या तुलनेत, ऑक्टोबर 2022 मध्ये 13,353 कोटी रुपये महसूल प्राप्त झाला असून, गेल्या वर्षीच्या तुलनेत 8% सुधारणा झाली.
“हंग्री फॉर कार्गो” या मंत्राला अनुसरून, भारतीय रेल्वेने व्यवसाय सुलभतेसाठी तसेच स्पर्धात्मक किमतीत अधिक चांगल्या सेवा पुरवण्यासाठी सातत्त्याने प्रयत्न केले आहेत. त्यामुळे पारंपरिक आणि अपारंपरिक वस्तूंच्या स्वरुपात रेल्वेकडे मालवाहतुकीचा नवीन ओघ येत आहे. ग्राहक केंद्रित दृष्टीकोन आणि जलद धोरण निर्मितीचा आधार असलेल्या व्यवसाय विकास केंद्रांचे काम यामुळे रेल्वेला हा यशाचा टप्पा गाठायला मदत झाली.
S.Patil /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेच्या व्याप्तीने लसीच्या 173.42 कोटी मात्रांचा टप्पा ओलांडला
गेल्या 24 तासात लसींच्या 44.68 लाख मात्रा देण्यात आल्या.
रुग्ण बरे होण्याचा दर सध्या 97.82%
गेल्या 24 तासात 27,409 नव्या रुग्णांची नोंद
भारतात सध्या उपचाराधीन रुग्णांची संख्या 4,23,127
सध्या साप्ताहिक पॉझिटिव्हिटी दर 3.63%
गेल्या 24 तासांच्या कालावधीत, कोविड प्रतिबंधक लसीच्या 44 लाख 68 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 173 कोटी 42 लाखांचा  टप्पा ओलांडला आहे.
देशभरात 1,95,26,899 सत्रांच्या आयोजनातून हे उद्दिष्ट साध्य करण्यात आले.आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,99,701
|
|
2nd Dose
|
|
99,36,148
|
|
Precaution Dose
|
|
39,15,704
|
|
FLWs
|
|
1st Dose
|
|
1,84,05,767
|
|
2nd Dose
|
|
1,73,85,665
|
|
Precaution Dose
|
|
54,69,127
|
|
Age Group 15-18 years
|
|
1st Dose
|
|
5,24,34,558
|
|
2nd Dose
|
|
1,64,08,841
|
|
Age Group 18-44 years
|
|
1st Dose
|
|
54,86,62,133
|
|
2nd Dose
|
|
42,84,21,369
|
|
Age Group 45-59 years
|
|
1st Dose
|
|
20,17,43,879
|
|
2nd Dose
|
|
17,67,34,511
|
|
Over 60 years
|
|
1st Dose
|
|
12,59,75,745
|
|
2nd Dose
|
|
11,01,10,398
|
|
Precaution Dose
|
|
82,58,894
|
|
Precaution Dose
|
|
1,76,43,725
|
|
Total
|
|
1,73,42,62,440
गेल्या 24 तासात 82,817 रुग्ण बरे झाले आहेत आणि बरे झालेल्या रुग्णांची एकूण संख्या आता4,17,60,458 झाली आहे.
त्यामुळे आता भारताचा रुग्ण बरे होण्याचा दर 97.82% झाला आहे.
गेल्या 24 तासात 27,409 नव्या रुग्णांची नोंद झाली.
भारतात सध्या उपचाराधीन रुग्णांची संख्या 4,23,127 आहे. उपचाराधीन रुग्णसंख्येचे प्रमाण देशाच्या एकूण रुग्णसंख्येच्या 0.99% आहे.
कोविड संसर्ग तपासणी चाचण्यांच्या क्षमतेच्या विस्ताराचे काम देशभरात सुरु आहे. गेल्या 24 तासांत देशात एकूण 12,29,536 चाचण्या करण्यात आल्या. देशात आतापर्यंत एकंदर 75 कोटी 30 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 3.%63 आणि दैनंदिन पॉझिटीव्हिटी दर 2.23%.इतका आहे.
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात 1 टक्क्यानी घट
नवी दिल्ली, 5 एप्रिल 2019
देशातील महत्त्वाच्या 91 धरणातल्या जलसाठ्यांमध्ये 4 एप्रिल 2019 रोजी संपलेल्या आठवड्यात 48.319 अब्ज घनमीटर पाणी शिल्लक असून, एकूण साठवणूक क्षमतेच्या ते 30 टक्के इतके आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून, यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 6.83 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 22 टक्के पाणीसाठा उपलब्ध आहे.
हिमाचल प्रदेश, पंजाब, उत्तराखंड, मध्य प्रदेश, आंध्र प्रदेश आणि तेलंगण, कर्नाटक, आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे.
राजस्थान, झारखंड, पश्चिम बंगाल, त्रिपुरा, महाराष्ट्र, उत्तर प्रदेश, छत्तीसगड, आंध्र प्रदेश आणि केरळ या राज्यांतील जलसाठ्यांमधील पाण्याचे प्रमाण गतवर्षाच्या तुलनेत कमी आहे.
N.Sapre/S.Kane/D.Rane
(Visitor Counter : 78
आरोग्य आणि कुटुंब कल्याण मंत्रालय
2020 या वर्षात कोविड-19च्या आव्हानांची पूर्तता करण्यासाठी स्वदेशी वैद्यकीय उपकरण उद्योगाचे झाले रुपांतरण, विकास आणि विस्तार
2020 हे वर्ष देशात वैद्यकीय पुरवठा क्षेत्रात झालेल्या प्रचंड मोठी कामगिरीचे साक्षीदार आहे. कोरोना महामारीच्या आरंभीच्या काळात भारत जवळजवळ पूर्णपणे आयात केलेले व्हेंटिलेटर,पीपीई किट्स आणि एन-95 मास्क यावर अवलंबून होता. तसे पहावयास गेल्यास या महामारीविरुध्द लढा देण्यासाठी आवश्यक असलेल्या वाटते वैद्यकीय उत्पादनांसाठी कोणतीही विशिष्ट मानके तोवर नव्हती. केंद्रसरकारने या महामारीने उभ्या केलेल्या आव्हानांना सुरवातीच्याच काळात ओळखले आणि देशभरात आवश्यक त्या वैद्यकीय वस्तूंची गरजेपेक्षा जास्त उपलब्धता आणि अत्यावश्यक वैद्यकीय वस्तूंचा पुरवठा होत राहील,हे सुनिश्चित केले.
2020 च्या फेब्रुवारी-मार्च महिन्यात भारतात व्हेंटिलेटरची सरासरी किंमत 15 लाख रुपये इतकी होती,आणि जवळपास सर्वच आयात केले जात असत.भारतीय उद्योगांनी व्हेंटिलेटर्सचे उत्पादन सुरू केल्याने, त्याची सरासरी किंमत सध्या 2 ते 10 लाख इतकी खाली आली आहे. गेल्या 9 महिन्यात मंत्रालयाने राज्ये आणि केंद्रशासित प्रदेशांत 36,433 व्हेंटिलेटर्स सरकारी रुग्णालयांत पोहोचले असल्याचे सुनिश्चित केले. हे विशेष महत्त्वाचे आहे,कारण स्वातंत्र्य मिळाल्यापासून ते कोविड पूर्व काळापर्यंत देशातील सर्व सार्वजनिक आरोग्य सुविधांमध्ये मिळून 16,000 व्हेंटिलेटर्स होते, परंतु गेल्या 12 महिन्यांपेक्षा कमी कालावधीत 36,433 मेक इन इंडिया व्हेंटिलेटर्स सर्व सार्वजनिक आरोग्य सुविधा असलेल्या ठिकाणांवर पुरविले गेले आहेत. व्हेंटिलेटर्सवरील सर्व निर्यात निर्बंध आता हटविण्यात आले असून,मेक इन इंडिया व्हेंटिलेटर्स आता निर्यात होत आहेत.
पीपीई किट्सच्या बाबतीत मार्च महिन्यातील मर्यादित उत्पादन क्षमतेच्या तुलनेत भारत आता जगातील दुसऱ्या क्रमांकाचा मोठा देश बनला आहे.भारताची पीपीई किटस्ची उत्पादन क्षमता दररोज 10 लाखपेक्षा जास्त झाली असून ते अनेक देशांमध्ये निर्यात होत आहेत. सरकारी ई मार्केट प्लेस या पोर्टलवर जवळपास1700 स्वदेशी उत्पादक आणि पुरवठादारांची नोंदणी झाली असून त्यापैकी अनेक डझन उत्पादकांना बीआयएसनेप्रमाणित केले आहे. सुमारे 170 लाख पीपीई किट्स राज्ये/केंद्रशासित प्रदेशांना आणि केंद्रीय संस्थांना विनामूल्य वाटण्यात आले आहेत. केंद्र आणि राज्य सरकारकडे उपलब्ध असलेला पीपीई किट्सचा बफर स्टाॅक मार्च महिन्यातील 2 लाख वरून 89 लाख इतका वाढला आहे.गेल्या 9 महिन्यांत त्याची सरासरी किंमत 600 रुपये प्रती किट वरुन 200 रुपये प्रती किट इतकी कमी झाली आहे.
त्याचप्रमाणे, मार्च 2020 मधे दररोज 1लाख इतके मध्यम प्रतीचे एन-95 मास्कचे उत्पादन करणारे केवळ 3 पुरवठादार होते. सध्या 3000 पेक्षा जास्त उत्पादक आणि पुरवठादार यांची GeM पोर्टलवर नोंदणी झाली असून त्यापैकी 1509 BIS प्रमाणित आहेत आणि देशात दरदिवशी 8 लाखांपेक्षा जास्त स्वदेशी मास्क उत्पादन होत आहे. हे देखील मोठ्या प्रमाणावर भारतातून निर्यात केले जात आहेत. आतापर्यंत 4 कोटीपेक्षा जास्त एन-95 मास्क विविध राज्ये, केंद्रशासित प्रदेश आणि सरकारी संस्थांमधे विनामूल्य वितरीत झाले आहेत. केंद्र आणि राज्य सरकारकडे उपलब्ध असलेला एन-95 मास्कचा बफर स्टाॅक मार्चमधील 9 लाखांवरून झपाट्याने वाढत 146 लाखांवर आला आहे आणि याच काळात त्याची सरासरी किंमत 40 रुपयांवरून 12 रुपयांवर आली आहे.
सरकारने यापूर्वीच 83 कोटी सिरींजेसच्या खरेदीचे आदेश दिले आहेत.याशिवाय जवळपास 35 कोटी सिरींजेससाठी अधिक निविदा मागविण्यात आल्या आहेत. याचा उपयोग कोविड लसीकरण आणि युनिव्हर्सल लसीकरण कार्यक्रमासाठी केला जाईल.
पंतप्रधान कार्यालय
कोरियाला प्रयाण करण्यापूर्वी पंतप्रधानांचे निवेदन
नवी दिल्ली, 20 फेब्रुवारी 2019
प्रजासत्ताक कोरियाचे राष्ट्राध्यक्ष मून जे-इन यांच्या आमंत्रणावरुन कोरियाला भेट देत आहे. कोरियाला मी दुसऱ्यांदा भेट देत असून, राष्ट्राध्यक्ष मून यांच्यासोबतची ही माझी दुसरी शिखर परिषद आहे.
गेल्या वर्षी जुलै महिन्यात राष्ट्राध्यक्ष मून जे-इन आणि प्रथम महिला किम जुंग-सूक यांचे भारतात स्वागत करतांना आम्हाला खूप आनंद झाला होता. माझा दौरा हे आम्ही दोघेही आपल्या संबंधांना देत असलेल्या महत्वाचे प्रतिबिंब आहे.
प्रजासत्ताक कोरियाला आम्ही महत्वाचा मित्र मानतो. या देशाबरोबर आमची विशेष धोरणात्मक भागिदारी आहे. मित्र लोकशाही देश म्हणून भारत आणि प्रजासत्ताक कोरिया यांच्यातली मूल्ये समान आहेत आणि क्षेत्रिय आणि वैश्विक शांततेबाबत दोघांचे दृष्टिकोन समान आहेत. मित्र अर्थव्यवस्था म्हणून आमच्या गरजा आणि जमेच्या बाजू एकमेकांना पूरक आहेत. ‘मेक इन इंडिया’, ‘स्टार्ट अप इंडिया’ आणि ‘क्लिन इंडिया’ उपक्रमात कोरिया हा आमचा महत्वाचा भागिदार आहे. विज्ञान आणि तंत्रज्ञान क्षेत्रातले आमचे सहकार्य प्रोत्साहनपर असून, प्राथमिक ते प्रगत विज्ञानापर्यंतच्या टप्प्यावर आम्ही संयुक्त संशोधन करत आहोत.
आमच्या दोन्ही देशांमधले नागरिकांचे संबंध आणि आदानप्रदान हा आमच्या मैत्रीचा भक्कम पाया आहे. गेल्या वर्षी नोव्हेंबर महिन्यात अयोध्येत झालेल्या दीपोत्सवात आपला विशेष प्रतिनिधी म्हणून प्रथम महिला किम जुंग सूक यांना पाठवण्याचा राष्ट्राध्यक्ष मून यांचा निर्णय आमच्या हृदयाला स्पर्शून गेला.
आमच्या संबंधातली दृढता आणि वैविध्य आमचे ॲक्ट इस्ट धोरण आणि प्रजासत्ताक कोरियाचे नवे दक्षिणात्य धोरण यांच्यातल्या मिलापामुळे अधिक दृढ झाले आहे. ‘नागरिक, समृद्धी आणि शांतता यासाठी भविष्यकालामुख भागीदारी’ म्हणून आमचे संबंध अधिक दृढ करण्याचा निश्चय आम्ही केला आहे.
या दौऱ्यादरम्यान राष्ट्राध्यक्ष मून यांच्या सोबतच्या चर्चेबरोबरच मी उद्योजक, विविध क्षेत्रातील मान्यवर आणि भारतीय समुदायाच्या नागरिकांना भेटणार आहे.
ही महत्वाची भागीदारी अधिक बळकट करण्यासाठी हा दौरा साहाय्यक ठरेल, असा मला विश्वास आहे.
B.Gokhale/S.Kakade/D. Rane
(Visitor Counter : 44
सामाजिक न्याय आणि सबलीकरण मंत्रालय
मध्य प्रदेशात भोपाळ येथे भोपाळ हाटमध्ये 12 ते 21 मार्च 2023 दरम्यान आयोजित होणार 10 दिवसांचा दिव्य कला मेळा
21 राज्ये/ केंद्रशासित प्रदेशांमधील सुमारे 150 दिव्यांग कारागीर/कलाकार आणि उद्योजक घडवणार त्यांच्या वैशिष्ट्यपूर्ण उत्पादनांचे आणि कौशल्याचे दर्शन
नवी दिल्ली, 11 मार्च 2023
अपंगत्व असलेल्या व्यक्तींचा सक्षमीकरण विभाग मध्य प्रदेशात भोपाळ येथे भोपाळ हाटमध्ये 12 ते 21 मार्च 2023 दरम्यान देशभरातील दिव्यांग उद्योजक/ कारागीर यांची उत्पादने आणि कारागिरी यांचे दर्शन घडवणाऱा एक वैशिष्ट्यपूर्ण कार्यक्रम आयोजित करत आहे. जम्मू आणि काश्मीर, ईशान्येकडील राज्यांसह देशाच्या विविध भागातील हस्तकला, हातमाग, भरतकाम आणि पाकिटबंद पदार्थ यांच्यासह अनेक आकर्षक उत्पादने या मेळ्यामध्ये मांडण्यात येणार असल्याने या मेळ्याला भेट देणाऱ्या अभ्यागतांसाठी हा कार्यक्रम मनोहारी अनुभव देणारा असेल.
21 राज्ये/ केंद्रशासित प्रदेशांमधील सुमारे 150 दिव्यांग कारागीर/कलाकार आणि उद्योजक त्यांच्या वैशिष्ट्यपूर्ण उत्पादनांचे आणि कौशल्याचे दर्शन घडवतील. या उत्पादनांमध्ये मुख्यत्वे गृहसजावट आणि जीवनशैली, वस्त्रप्रावरणे, स्टेशनरी आणि पर्यावरण स्नेही उत्पादने, पाकिटबंद खाद्यपदार्थ आणि सेंद्रीय उत्पादने, खेळणी आणि भेटवस्तू, वैयक्तिक वापराच्या वस्तू-दागिने, क्लच बॅग्ज या श्रेणींचा समावेश असेल. सर्वांसाठी ही ‘व्होकल फॉर लोकल’ होण्याची एक संधी असेल आणि दिव्यांग कारागिरांनी त्यांच्या अतिरिक्त निर्धाराने तयार केलेली उत्पादने येथे पाहता आणि खरेदी करता येतील.
हा दहा दिवसांचा ‘दिव्य कला मेळा’ सकाळी 11 ते रात्री 9 या वेळेत सुरू राहील आणि या काळात प्रसिद्ध व्यावसायिक कलाकारांच्या सोबतीने दिव्यांग कलाकारांच्या कार्यक्रमांसह विविध सांस्कृतिक कार्यक्रमांचे देखील आयोजन करण्यात येईल. तसेच भेट देणाऱ्या अभ्यागतांना देशाच्या विविध प्रदेशातील त्यांच्या आवडीच्या पदार्थांचा देखील आनंद घेता येईल.
मध्य प्रदेशचे राज्यपाल मंगूभाई पटेल यांच्या हस्ते 12 मार्च रोजी संध्याकाळी 5 वाजता केंद्रीय सामाजिक न्याय आणि सक्षमीकरण मंत्री वीरेंद्र कुमार आणि राज्यमंत्री कुमारी प्रतिमा भौमिक यांच्या उपस्थितीत या कार्यक्रमाचे उद्घाटन होईल. या संकल्पनेला प्रोत्साहन देण्याची विभागाची खूप मोठी योजना असून याचाच एक भाग म्हणून दिव्य कला मेळा दरवर्षी आयोजित करण्यात येणार आहे आणि ते दिल्ली आणि मुंबईपुरते मर्यादित न राहता संपूर्ण देशभरात आयोजित केले जाणार आहेत.S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99